OpenLLM-France/wikimedia huggingface dataset:
# Joachim Patinir

Joachim Patinir, Joachim Patenier izenaz ere ezaguna (Bouvignes, c. 1483 - Anberes, 1524ko urriaren 5a), flandriar margolaria izan zen.

## Biografia

Jeronimo Boschen eta Gérard Daviden eragina nabaria da Patinirren obretan. Bizi zelarik ospe handia izan zuen: Quentin Metsysen eta Albrecht Dürerren adiskide izan zen. Dürerrek, hain zuzen, paisaia-margolari handia deitzen zuen.
Paisaia soilak landu zituen lehenengoa izan zen, eta orobat bere burua paisaia-margolaritzat hartu zuen aurrena. Pertsonen irudiak, oso txikiak askotan, osagarri gisa erabiltzen zituen ikuspegietan; sarritan beste artista batzuek eginak izaten ziren.
Haren lanetako batzuk: La Tentation de saint Antoine (Pradoko Museoa); La Fuite en Egypte (Anberesko Museoa); Le baptême du Christ (Artearen Historiako Museoa, Vienan).
Eragin handia izan zuen XVI. mende osoan: bere ikasle edo jarraitzaile izan zituen Jan Brueghel, Cornelis Metsys, Henri Met de Bles, Lucas Cassel eta beste asko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q442491
* Multimedia: Joachim Patinir / Q442491
# Joachim von Sandrart

Joachim von Sandrart (Frankfurt am Main, 1606ko maiatzaren 12a - Nurenberg, 1688ko urriaren 14a) alemaniar arte historialari eta margolaria izan zen.
Utrechten, Londresen eta Italian ikasi zuen margotzen. Amsterdamen kokatuta, erretratuak eta genero-margolarirz margotu zituen. Frantziarrek etxea erre ondoren, Alemaniara joan zen eta Maximiliano I.a Handia hauteslearentzat lan egin zuen.
Teutsche Academie izeneko liburua argitaratu zuen Alemaniako eta Herbehereetako artisten biografiekin.

## Iruditegia

* Autoerretratua, 1641
* Otsaila, 1642
* Azaroa
* Maximiliano I.a Handia, 1643.
* Maria Ana Habsburgokoa, 1643.

## Kanpo estekak

* Datuak: Q551624
* Multimedia: Joachim von Sandrart / Q551624
# Jone Ibañez

Jone Ibañez Mazo (Galdakao, 1997ko uztailaren 22a) bizkaitar futbolaria da, erdilari postuan jokatzen duena. Gaur egun Espainiako Emakumezkoen Futbol Superligan aritzen den Athletic taldeko jokalaria da.

## Taldeak

| Taldea | Urtea |
| Athletic B | 2012-2016 |
| Athletic | 2017- |
* Datuak: Q37347298
# Jone Elorriaga

Jone Elorriaga Soto (Durango, Bizkaia,1993ko abuztuaren 11) artista da.

## Biografia

Arte Ederretan graduatua Leioako EHUn 2016an, eskulturan eta argazkigintzan lan egiten du. Astarloa Kulturgintzak sustatutako sormen artistikorako 2017-2018ko beka irabazi zuen Durangoko Mugak izeneko argazki eta bideo proiektuarekin.Bizkaiko Foru Aldundiaren 2018-2019ko arte sorkuntzarako beka ere jaso zuen. Hautatua izan da Tras la tormenta Bilbaoarte 2020, Getxoarte 2019, Ertibil 2018 eta 2020 ibilbideetan eta Getxoarte 2015 Jardunaldi Garaikideen Aretoan.

## Erakusketak

Elorriagak hainbat erakusketatan parte hartu du, hala nola;
* Bulgariako Second International Student Biennal drawing Sofia (2014)
* Getxoarte (2015) Esfera Praktika Garaikideen Aretoa,
* Bizkaia Aretoan TFG/gal 2015-2016 erakusketa, Bilbo (2016)
* Durangoko Arte eta Historia museoan Durangoko Mugak (2018)
* XXXVI. Ertibil Lehiaketan saritu eta aukeratu diren Gyak artelana Durangoko Arte eta Historia Museoan, Galdakaoko Torrezabal Kultur etxean, .Gasteizko Montehermoso Kultur aretoan.Bilboko (2018)
* Meta,Meta Getxoarte (2019)
* XXIV.AMP Cueros/Narruak,Okela (2020) Meta Meta 2.0, Ertibil (2020)
* Hinchados, Tras la tormenta Bilbaoarte (2021)

## Sariak

* 2016-17 Durangoko Astarloa Kulturgintzaren sorkuntza artistikora beka.
* Sevillako CICUS XXIII. Arte Plastikoen Lehiaketa Nazionalean hautatua suertatu zen (2017) Contrapeso lanagatik.
* Bizkaiko Foru Aldundiaren 2018-2019ko arte sorkuntzarako.

## Irudi galeria

* Jone Elorriaga Soto, Hinchados proiektua, 2020
* Jone Elorriaga Soto, “meta meta 2.0“, 2020
* Jone Elorriaga Soto, Hinchados proiektuko lana, 2020
* Jone Elorriaga Soto, “Gyal“, 2018
* Jone Elorriaga Soto, Hinchados proiektua, 2021

## Erreferentziak

* 1 2 «La muestra itinerante Ertibil llega a Durango con obras de Jone Elorriaga Soto y María Benito Píriz» durangon.com 2018-10-04 (Noiz kontsultatua: 2020-12-16).
* ↑ Soto, Jone Elorriaga. (2018). Límites de Durango: 2018.09.20 - 2018.10.21, Arte eta Historia Museoa. Durangoko Arte eta Historia Museoa = Museo de Arte e Historia de Durango (Noiz kontsultatua: 2020-12-16).
* ↑ «La piedra que encontré en mi camino» Mugalari Kultura (Noiz kontsultatua: 2020-12-16).
* ↑ «“Eskultura eta argazkigintza batzen dituen espazio bat aurkitu dut; bertan, biak bateratzen ditut sorkuntzarako" - Durango» Anboto.org (Noiz kontsultatua: 2020-12-16).
* ↑ «Galdakaoko Udala» www.galdakao.eus (Noiz kontsultatua: 2020-12-16).
* ↑ ARTEINFORMADO.. «Ertibil 2018, Exposición, Artes gráficas, Escultura, Fotografía, Pintura, Video arte, jul 2018» Arteinformando (Noiz kontsultatua: 2020-12-16).
* ↑ «Sorkuntza Artistikorako Beka Durangoko Udala» www.durango-udala.net (Noiz kontsultatua: 2020-12-16).

## Kanpo estekak

* Datuak: Q104213252
# Jone Guenetxea

Jone Guenetxea Arrinda (Abadiño, Bizkaia, 1978ko azaroaren 17a) ikus-entzunezko komunikazioan lizentziatua, Anboto astekariko zuzendaria da 2008tik eta Tokikom elkarteko presidentea izan da 2017tik 2021era arte.

## Biografia

Durangoko Kurutziaga ikastolako ikaslea izan zen umetan, ondoren Durangoko Institutuan jarraitu zuen ikasten. Euskal Herriko Unibertsitatean berriz, ikus-entzunezko komunikazioan lizentziatu zen. Zaletasunen artean dantza du, bere auzoko 12 harriak taldeko dantzaria da.

## Lan ibilbidea

Durangaldeko tokiko telebista batean eman zituen lehen pausoak kazetari lanetan. 2004an,eskualde horretako Anboto irratian hasi zen esatari. 2008. urtetik Anboto Komunikabideak proiektuaren zuzendaritzan dihardu eta tokian tokiko hedabideak biltzen dituen Tokikom elkarteko presidentea izan da 2017tik 2021era.

## Filmografia

* Martxoak 31 gogoan (2004) dokumentalaren gidoilaria eta zuzendaria. Durangok Guda Zibilean jasandako bonbardaketa azaltzen duen dokumentala da. Bonbardaketa bizi izan zutenen testigantzez osatuta dagoen ikusentzunezko dokumentua.
* Jantzari: tradizioa eta parekidetasuna (2019) dokumentalaren gidoilaria izan da. Iurretako dantza taldearen inguruko dokumentala da, dantza tradizionalaren genero ikuspuntua lantzen duena.

## Sariak

* Jantzari: tradizioa eta parekidetasuna dokumentalak Cine Invisible jaialdian genero ekitatearen saria jaso zuen 2020an.

## Erreferentziak

* ↑ «Jone Guenetxea presidente hautatu eta jauzi kualitatiboa egiteko plangintza onartu du TOKIKOMek Batzar Nagusian - Topagunea | Euskaltzaleen Topagunea» Topagunea 2017-02-28 (Noiz kontsultatua: 2021-06-09).
* ↑ Urkizu, Urtzi. «Jone Guenetxea izendatu dute Tokikomeko presidente, Urko Aristiren ordez» Berria (Noiz kontsultatua: 2021-05-13).
* ↑ Sarria, Etxahun Gonzalez. (2019-07-12). «Jone Guenetxea: "Gainontzeko hedabideok gure egiten ditugu Geuriaren arrakastak"» Geuria (Noiz kontsultatua: 2021-05-13).
* 1 2 «fitxa -Euskarazko zinearen gordailua» -Euskarazko zinearen gordailua (Noiz kontsultatua: 2021-05-13).
* ↑ Martxoak 31 gogoan – bideografik. (Noiz kontsultatua: 2021-05-13).
* ↑ «Jantzari, Iurretako dantzarien inguruko dokumentala» dantzan.eus (Noiz kontsultatua: 2021-05-13).
* ↑ dantzancom. «Jantzari dokumentala saritu dute Cine Invisible jaialdian» dantzan.eus (Noiz kontsultatua: 2021-07-09).
* ↑ «Cine Invisible jaialdian genero ekitatearen saria jaso du 'Jantzari’ dokumentalak - Iurreta» Anboto.org (Noiz kontsultatua: 2021-07-09).

## Kanpo estekak

* Facebook. Jone Guenetxea
* Instagram. Jone Guenetxea
* Tokikom sariak 2017
* Datuak: Q106826511
# Jone Guarrotxena

Jone Guarrotxena Reka (Bilbo, 1993ko irailaren 3a) bizkaitar futbolaria da, atezain postuan jokatzen duena.

## Taldeak

| Taldea | Urtea |
| Athletic | 2015-2017 |

## Palmaresa

| Urtea | Titulua | Taldea |
| 2015-16 | Superliga | Athletic |
* Datuak: Q37350396
# Jone Novo

Jone Novo Olea (Durango, Bizkaia, 1982ko azaroaren 1a) kameraria, argazkilaria eta editorea da.

## Biografia

Ikasketak Iurretako San Miguel eskolan (Maiztegi herri eskola) hasi zituen, ondoren Durangoko Fray Juan de Zumarraga institutuan batxillergoa egin zuen. Goi mailako ikasketak Bilbon, informatika programatzaile. Azkenik Andoaingo ESCIVIn (zine eta bideo eskola) errealizazioa ikasi zuen.

## Lanak

* BAD. Tu sombra bajo mis pies (dantza) Destrucción proiektua (2013) (Jone Novo eta Juantxu Beloki)
* 2013an Berri Txarrak taldearen bideoa Haria Tour-ari bukaera emateko
* Anotaciones sobre el miedo (bideoa).
* Anotación nº 7 Dantza Doos Colectivo (Euskadi) (Bideoa) (Jemima Cano eta Jone Novo).
* Itsasoari begira dokumentala.(2017) Musika teknikaria. Dokumental honen helburua hezkuntza premia bereziko haurreen egoera azaltzea da.
* 2018 Ibilaldiaren abestia. Bideokliparen errealizadoreak Juantxu Beloki eta Jone Novo.
* Sua - irabazi arte. (Argiztapen zuzendaritza eta kameralari lana).
* Festival Urbanbat 2019 (Bideoa)
* Pikuak web saila (Errealizadorea)
* Physis versus Nomos

## Tailerrak

Zenbait tailer gidatu ditu, Galdakaon eta Basaurin.

## Erreferentziak

* ↑ BAD. Tu sombra bajo mis pies | BilbaoArte. (Noiz kontsultatua: 2021-05-18).
* ↑ (Gaztelaniaz) «Videoclip para Berri Txarrak | Begira Bideoak» Begira 2017-04-07 (Noiz kontsultatua: 2021-06-11).
* 1 2 «Dantzan Bilaka 2015 - Cultura - Euskadi.eus» www.euskadi.eus (Noiz kontsultatua: 2021-05-18).
* ↑ Doos Colectivo llega a Leioa con Anotación nº 7 | Kultur Leioa. (Noiz kontsultatua: 2021-05-18).
* ↑ «Itsasoari begira» Argia (Noiz kontsultatua: 2021-05-18).
* ↑ «Ze Esatek! taldeak egin du Ibilaldiaren abestia - Uriola.eus» uriola.eus (Noiz kontsultatua: 2021-05-18).
* ↑ «Donostia Zinemaldia» sansebastianfestival (Noiz kontsultatua: 2021-05-18).
* ↑ «Noticias y Eventos News and Events Nouvelles et Événements» Caribbean Studies 37 (1): 327–335. 2009 doi:10.1353/crb.0.0100. ISSN 1940-9095. (Noiz kontsultatua: 2021-06-11).

## Kanpo estekak

* Elkarrizketa Anboton. 2017. "Egun intentsoak izaten dira Azokan"
* Datuak: Q106880921
# Jonesville (Louisiana)

Jonesville Louisianaeko herri bat da. Catahoula parrokian kokatua dago. 2010ean 2.265 biztanle zituen, 4,97 kilometro koadrotan banatuta.

## Ikus, gainera

* Catahoula parrokia

## Kanpo estekak

* Datuak: Q3239810
* Multimedia: Jonesville, Louisiana / Q3239810
# Jonesville (Virginia)

Jonesville Ameriketako Estatu Batuetako inkorporatutako herri bat da. Lee konderrian kokatuta dago, Virginia estatuan. 872 biztanle ditu, 2,845407 kilometro koadroko azaleran banatuta.

## Ikus, gainera

* Lee konderrian

## Kanpo estekak

* Datuak: Q1373780
* Multimedia: Jonesville, Virginia / Q1373780
# Jonesville (Michigan)

Jonesville Michigango herri bat da. Hillsdale konderrian kokatua dago. 2010ean 2.258 biztanle zituen, 7,48 kilometro koadrotan banatuta.

## Ikus, gainera

* Hillsdale konderria

## Kanpo estekak

* Datuak: Q2559854
* Multimedia: Jonesville, Michigan / Q2559854
# Jonghyun

Kim Jong-hyun (Hangul: 김종현; Seul, Hego Korea, 1990eko apirilaren 8a - 2017ko abenduaren 18a), ezagunagoa Jonghyun izen artistikoaz, hegokorear abeslari eta irrati esataria zen. SHINee mutilez osatutako musika taldeko abeslaria izan zen. 2015eko urtarrilaren 12an bakarkako musika ibilbideari ekin zion Base izeneko EPa argitaratuz. Urte bereko irailaren 17an Story Op. 1 bilduma-diskoa plazaratu zuen. Hurrengo urtean, 2016ko maiatzaren 24an, bere lehenengo estudioko diskoa argitaratu zuen She Is izenburukoa. 2017ko apirilaren 24an bigarren bilduma-diskoa argitara eman zuen Story Op. 2 izenburukoa.
* Datuak: Q484484
* Multimedia: Kim Jong-hyun / Q484484
# Jongny

Jongny Suitzako udalerria da. Vaud kantonamenduan dago, Vaud kantonamendua barrutian. 2014an 1,534 biztanle zituen 2,16 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69583
* Multimedia: Jongny / Q69583
# Joni Mitchell

Joni Mitchell (Fort Macleod, Alberta, 1943ko azaroaren 7a), Roberta Joan Anderson jaioa, kanadar abeslaria eta musikagilea da. Chuck Mitchell musikariarekin ezkondu zen eta harengandik hartu zuen izena. 1967an, New Yorkera joan zen, eta han argitaratu zuen bere lehen diskoa: Song to a Seagull (1968). 1968an, Judy Collinsek Mitchellen zenbait kantu grabatu zituen, "Both Sides Now", besteak beste, eta arrakasta handia izan zuen. Arrakasta handi horri esker, Mitchellen diskoak ere zabaltzen hasi ziren. Aurrerago, Kaliforniara joan zen bizitzera, eta han grabatu zituen bere diskorik ezagunenak: Clouds (1969), Ladies of the Canyon (1970), Blue (1971), Court and Spark (1974) eta Turbulent Indigo (1994). Bere musika barnekoia eta lirismo handikoa da, eta jarraitzaile ugari ekarri zizkion. Beste disko batzuetan, Hejira (1977) eta Mingus (1979) diskoetan esaterako, bere ohiko rock eta folk musikaz harago, jazz musika ere sartu zuen. Beste disko batzuk: Shadows and Light (1980), Wild Things Run Fast (1982), Dog Eat Dog (1985), Chalk Mark in a Rainstorm (1988), Night Ride Home (1991), Turbulent Indigo (1994), Taming the Tiger (1998), Both Sides Now (2000), Travelogue (2002), Shine (2007).

## Erreferentziak

* ↑ «Joni Mitchell» IMDb (Noiz kontsultatua: 2022-07-26).
* ↑ (Ingelesez) «Joni Mitchell | Biography, Songs, Blue, Albums, Big Yellow Taxi, Woodstock, & Facts | Britannica» www.britannica.com (Noiz kontsultatua: 2022-07-26).

## Kanpo estekak

* (Ingelesez) Webgune ofiziala
* Datuak: Q205721
* Multimedia: Joni Mitchell / Q205721
# José Luis del Valle

José Luis del Valle Iturriaga (Bilbo, 1901eko abuztuaren 25a- Madril, 1983ko azaroaren 4a) bizkaitar abokatua izan zen. Madrilgo Unibertsitatean zuzenbidea ikasi eta bertan lan egin zuen. Atlético de Madrideko presidentea izan zen (1935-1936).
# José Luiz Drey

José Luiz Drey (1973ko abenduaren 23a - ) Brasilgo futbolari ohia da.
Hainbat futbol taldetan jokatu du, esaterako Bellmare Hiratsuka.

## Kanpo estekak

* (Japonieraz) J.League Data Site
* Datuak: Q4419648
# José Luis de la Granja

José Luis de la Granja Sainz (Almadén, 1954ko irailaren 27a) espainiar historialaria da.
Eusko abertzaletasunean eta Espainiako Bigarren Errepublikan aditua, EHUn Historia Garaikideeko katedraduna da.

## Idazlan hautatuak

* Nacionalismo y II República en el País Vasco: estatutos de autonomía, partidos y elecciones: historia de Acción Nacionalista Vasca, 1930-1936 (1986)
* El nacionalismo vasco: un siglo de historia (1995)
* El siglo de Euskadi: el nacionalismo vasco en la España del siglo XX (2003)
* El oasis vasco: El nacimiento de Euskadi en la República y la Guerra Civil (2007)
* Breve historia de Euskadi: de los Fueros a la Autonomía (2010), Santiago de Pablo eta Coro Rubiorekin batera

## Erreferentziak

* ↑ Auñamendi Eusko Entziklopedia. José Luis de la Granja Sainz. .
* Datuak: Q19344493
# José Luis Álvarez Santacristina

José Luis Álvarez Santacristina, Txelis (Donostia, 1954) gipuzkoar ekintzailea da. 1992ko martxoko Bidarteko polizia operazioan atxilotu zuten Alvarez Santacristina, ETAko zuzendaritzako kide zela. Presondegian jarrera aldatu eta Langraiz bidea deritzonaren barnean parte hartu zuen. 2015ean, baldintzapeko askatasuna eskuratu zuen kartzelaldiko hiru laurdenak beteta; 2019ko abendu arte zuen zigorra ezarrita.

## Erreferentziak

* 1 2 «Baldintzapean aske utzi dute Alvarez Santacristina presoa» Berria 2015-8-7.
* Datuak: Q5941830
# José Luís Fontenla

José Luis Fontenla Rodrígues (Pontevedra, 1944ko otsailaren 9a) idazle, poeta eta margolari galiziarra da. Literaturan portuges hizkuntza erabiltzen du. 1992tik Galiziatik gertu bizi da, Valença do Minho eta Viana do Castelon. Izengoiti desberdinak erabili ditu: João Padrão, Luís Roïz, Antonio Eirinha, e.a. Bere lanak hizkuntza desberdinetara itzuli dira: hebraieraz, japonieraz, errusieraz, errumanieraz, ingelesez... Partido Galego Social-Demócrata alderdiaren sortzailea izan zen; ondoren, politika utzi zuen.
Aktibitate handiko intelektuala da. Aldizkariak zuzendu ditu: Lusofonía Nós, Cadernos do Povo eta Temas do ensino de lingüística, sociolingüística e literatura. Erakunde desberdinetan hartzen du parte: "Irmandades da Fala da Galiza e Portugal", "Comissao Galega do Acordo Ortográfico da Língua portuguesa", "Conselho Internacional da Lusofonia" eta "Círculos Republicanos Lusófonos". "Sociedade da Língua portuguesa"ren delegatua da, Centro de Estudos Luso-Brasileiros erakundearen ikerlaria; azken hau San Petersburgoko Estatu-Unibertsitatearen partea da eta han eman diote Letren Fakultatearen Oroimenezko Domina. Beste elkarteen bazkidea da, esaterako "Associaçao Galega de Escritores", Círculo Cultural "Miguel Torga" eta "Associaçao de Divulgaçao da obra de Teixeira de Pascoaes Marânus" Convivio Saikera Saria Guimarãesen eman zioten.

## Literatura lanak
### Poesia

* Sememas (Antologia Poética) (Braga, 1990), João Padrão izengoitiaz.
* Tempo Terra khronos kai kairós (Antologia Poética) (Braga, 1992), João Padrão izengoitiaz.
* Poemas de Paris e Outros Poemas (Braga,1985), José Luis Fontenla gisa.
* A Mátria da Palavra (Antologia de Poetas Galego-Lusófonos (Braga, 1990), José Luis Fontenla eta João Padrão gisa.
* "A ansiedade da influência-um poeta apresenta-se", en Antologia de Poesía Lusófona (Braga,1994), João Padrão gisa.
* Poemas Lusófonos.Carpe litteraturam (Braga,1997), João Padrão eta Luis Roïz gisa.
* Poemas para Cynara.(Non sum qualis eram bonae sub regno Cynarae) (Braga,2000), João Padrão gisa.
* Sem título, Fragmentos sem nome y Metamorfose(s) (Braga, 2005), João Padrão gisa. Trilogi da.
* Cadernos de Poesía do Clube Pickwick, João Padrão gisa, 2000tik 2005era plazaratutakoak.

### Antzerkia

* Ítaca e outras peças de teatro (Braga,1989), João Padrão gisa.

## Erreferentziak

* ↑ http://galegos.galiciadigital.com/es/jose-luis-fontenla
* ↑ https://bibliotecavirtual.egeria.gal/content/josé-luis-fontenla

## Kanpo estekak

* (Gaztelaniaz):José Luís Fontenla Dialnet webgunean.
* Datuak: Q9014045
# José Luis Álava

José Luis Álava Quintana (Gasteiz, 1940ko ekainaren 26a -) euskal kirolaria izan zen, tiratzailea hain zuzen ere.
1968an Mexikoko Olinpiar Jokoetan parte hartu zuen non 45.a izan zen pistolan.

## Erreferentziak

* ↑ www.sports-reference.com
* Datuak: Q12260841
# Istro-romaniera

Istro-romaniera Istriako penintsulako ipar-ekialdeko herri batzuetan hitz egiten den ekialdeko erromantze hizkuntza bat da. Zehazki, ekialdeko erromantze hizkuntza multzotik, mendebalderago kokatzen dena da. Horrela, Učka (edo Montemaggiore) mendiaren inguruko herrixka batzuetan mintzatzen da, batez ere Žejane/Seiane eta Šušnejevica/Ciceria inguruetako lautadetan. Hiztunek euren buruari vlaşi (valakiar) edo rumâri deritzote.
Istro-romanierak ez du inolako babes ofizialik, eta galtzeko arrisku larrian dago.

## Erreferentziak

* ↑ Munduko hizkuntzen amarauna
* ↑ Ibidem

## Ikus, gainera

* Istriera
* Arumaniera
* Meglenera

## Kanpo estekak

* Istro-romaniera Munduko hizkuntzen amaraunan
* Datuak: Q33622
# István Balázs

István Balázs (Esztergom, 1952ko otsailaren 15a) arkularia da. Hungaria ordezkatu zuen 1980ko Udako Olinpiar Jokoetan.

## Erreferentziak

* ↑ István Balázs

## Kanpo estekak

* Datuak: Q94371927
# István Bocskai

István Bocskai (Kolozsvár, Transilvania, 1557ko urtarrilaren 1a - Kassa, Hungariako Erresuma, 1606ko abenduaren 29a) hungariar aitoren seme kalbindarra izan zen, Transilvaniako printzea 1605-1606 bitartean.

## Bizitza

Báthory leinuaren aholkularia eta kalbindar sutsua, Habsburgotar katolikoen aurka borrokatu zen. Hajduk edo lapur ongileen buruzagia, Hungariako Sortaldeko nagusi bihurtu zen, eta 1605ean Hungaria eta Transilvaniako printze izendatu zuten. Enperadoreak burujabetasuna eman behar izan zion Transilvaniari 1606an, eta nolabaiteko autonomia eman zion Hungariari, protestante-gurtzarena adibidez. Bocksayk germaniarren eta otomandarren arteko baketzean hartu zuen parte, eta garrantzi handiko neurri sozialak hartu zituen laborarien alde. Hil zenean, enperadorea pozoitu egin zuela-eta, hartu eta bertan garbitu zuen herriak Mihály Káthay kantzilerra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q316530
* Multimedia: Stephen Bocskay / Q316530
# Isturitz. Cuadernos de Prehistoria-Arqueología

Isturitz. Cuadernos de Prehistoria-Arqueología Eusko Ikaskuntza elkarte zientifikoaren arkeologiari buruzko aldizkari zientifiko bat izan zen. 1982tik 2012ra argitaratu zen.
Eusko Ikaskuntzaren "Saileko Koadernoak" 1982an sortu ziren, sailkako argitalpen gisa, Sail Zientifikoetako ikertzaileek buruturiko ikerketak eta lanak ezagutzera ematearren. Era berean, koaderno horietako batzuek ale monografikoak bildu zituzten, eta horietan jardunaldien aktak, ikerketa bekak eta omenaldiak agertu ohi ziren.
Lehenengo "Cuadernos de Sección. Antropología-Etnografía. Prehistoria-Arqueología" agerkaria 1982an argitaratu zen. Bigarren aletik seigarreneraino (1984-1996), "Cuadernos de Sección. Prehistoria-Arqueología" (1984-1997) izenburuarekin plazaratu zen. Zortzigarrenetik aurrera (1997), izenburua aldatu zuen: Isturitz. Cuadernos de Prehistoria-Arqueología. 2012an aldizkaria, azkena, formatu digitalean argitaratu zen.
Eusko Ikaskuntzak bere web-gunean eskuragarri ditu aldizkariaren ia ale guztiak, lehenengoaren faltan, web-gunearen "argitalpenak" atalean.
Aldizkarien digitalizazioa Foru Aldundiaren laguntzarekin egin zen, aleen PDF artxiboak online jartzeko. Bilaketak errazteko, batetik Indizeak web orrietan testu eta esteka moduan gehituta daude, eta bestetik, aldizkari bakoitzaren PDFaren testua ez da irudi moduan utzi, testu elektroniko moduan baizik

## Erreferentziak

* ↑ «Isturitz. Cuadernos de Prehistoria-Arqueología - Eusko Ikaskuntza» www.eusko-ikaskuntza.eus (Noiz kontsultatua: 2023-11-27).
* ↑ (Gaztelaniaz) «Dos nuevas revistas vascas, Isturitz y Vasconia, ya están en la red, gracias a la Biblioteca Digital de Euskomedia» Euskal kultura (Noiz kontsultatua: 2023-11-27).

## Kanpo estekak

* Datuak: Q123565543
# István Csók

István Csók (Sáregres, 1865eko otsailak 13-1961eko otsailak 1) hungariar margolari inpresionista bat izan zen. Csok Parisen bizi izan zen eta han egin zituen erakusketak bere bizitzaren zati handi batean. Hungarian ospetsuago egin zuen bere biluztu, erretratu eta Balaton aintziraren paisaiengatik. Csokek nazioarteko erakusketa ugari egin ditu zenbait hiritan, Erroma, Londres, San Francisco eta Pittsburgh kasu. Bi aldiz irabazi zuen Kossuth Saria.
Gaur egun Mendebaldean ikustea oso arraroa den arren, Csóken lanaren adibide bat 1971ko Drakula Kondesa filmearen hasierako kredituen ondoren ikus daiteke. Bertan Elisabet Báthory kondesa saileko hiltzaile bat bezala erakusten duen margolan bat dago, non emakume gazte batzuk torturatzen gozatzen ari den. Bere gazteluetako bateko barne patio batean, biluzik dauden neska batzuk urez bustitzen ari dira, eta elurretan hotzez hiltzen uzten dira. Jatorrizko margolana Bigarren Mundu Gerran suntsitua izan zen.
* Datuak: Q876170
* Multimedia: István Csók / Q876170